**OTVORENI AKCIJSKI INVESTICIONI FOND**

**JAHORINA KOIN**

***NAPOMENE***

***uz finansijske izvještaje OAIF-a Jahorina Koin***

***za period od 01.01.- 30.09.2025. godine***

Banja Luka, Oktobar 2025. godine

# OSNOVNI PODACI

Rješenjem Komisije za hartije od vrijednosti Republike Srpske Broj: 01-UP-51-472-3/18 odobreno je potpuno preoblikovanje AZIF-a u preoblikovanju „Jahorina Konseko Invest “ a.d.Pale. Navedenim rješenjem Društvu je odobren prenos cjelokupne imovine radi osnivanja Otvorenog akcijskog investicionog fonda “Jahorina Koin“ u skladu sa Odlukom o potpunom preoblikovanju AZIF-a u preoblikovanju „Jahorina Konseko Invest“ a.d. Pale broj SK 10/18 od 05.07.2018. godine.

Navedenom odlukom utvrđeno je da se cjelokupna imovina fonda ,prema vrijednosti na dan 30.04.2018. godine u iznosu od 4.702.993,39 KM , a koju čine hartije od vrijednosti , gotovina i potraživanja bude prenešena u otvoreni fond “Jahorina Koin“ zajedno sa ukupnim obavezama fonda u iznosu od 108.822,13 KM.

Dana 19.11.2018. godine Centralni registar hartija od vrijednosti izvršio je registraciju hartija od vrijednosti rješenjem broj 01-15187/18, prva emisija-osnivanje otvorenog investicionog fonda. Udjeli su registrovani kod Komisije za hartije od vrijednosti Republike Srpske pod identifikacionim brojem JP-A-14

Nakon upisa prve emisije,udjeli fonda nose oznaku JKIP-U-A, a od 22.11.2018. godine kotiraju na Banjalučkoj berzi a.d. sve do 26.11.2020. godine, kada se udjeli isključuju sa službenog berzanskog tržišta – tržišta udjela otvorenih investicionih fondova.

Poslove Depozitara obavlja Centralni registar hartija od vrijednosti Banja Luka (u daljem tekstu Depozitar) na osnovu Zakona, Pravilnika i Ugovora o obavljanju poslova depozitara.

Dana 05.07.2022. godine Komisija za hartije od vrijednosti Republike Srpske donijela je Rješenje broj: 01-UP-51-322-7/22 kojim se izdaje dozvola za spajanje Otvorenog akcijskog investicionog fonda sa javnom ponudom „Polara Adriatic Fond“ i Otvorenog mješovitog investicionog fonda „Privrednik Invest“ pripajanjem otvorenom akcijskom investicionom fondu sa javonom ponudo „Jahorina Koin“. U skladu sa Odlukom Društva za upravljanje „Polara Invest“ a.d. od dana 11.05.2022. godine, kao dan pripajanja utvrđen je 09.09.2022. godine. Na dan pripajanja sva imovina, prava i obaveze OAIF „Polara Adriatic Fund“ i OMIF „Privrednik Invest“ su preneseni na OAIF „Jahorina Koin“.

**2. OSNOVE ZA SASTAVLJANJE I PREZENTACIJU FINANSIJSKIH IZVJEŠTAJA**

**2.1. Osnove za prezentaciju**

Finansijski izvještaji su sastavljeni za period koji se završava na dan 30.9.2025. godine i izraženi su u konvertibilnim markama (KM).

U skladu sa Zakonom o računovodstvu i reviziji RS, finansijski izvještaji i evidentiranje poslovnih promjena Otvorenog akcijskog investicionog fonda „Jahorina Koin“ (u daljem tekstu: „Fond“) su sastavljeni u skladu sa Međunarodnim računovodstvenim standardima (MRS) i Međunarodnim standardima finansijskog izvještavanja (MSFI) koji su u primjeni u Republici Srpskoj uz primjenu propisa koji uređuju tržište kapitala u Republici Srpskoj.

Finansijski izvještaji Fonda su prikazani u formatu koji je propisan Pravilnikom o sadržini i formi finansijskih izvještaja za investicione fondove (Službeni glasnik RS 63/16 ,115/17 i 116/21 ) i uključuju sljedeće izvještaje:

S obzirom na specifičnost poslovanja investicionih fondova, pri izradi finansijskih izvještaja, pored opštih zakona koji regulišu pitanje računovodstva, primijenjeni su sljedeći zakoni i podzakonski akti:

• Zakon o investicionim fondovima

• Zakon o tržištu hartija od vrijednosti

• Zakon o privrednim društvima

• Pravilnik o utvrđivanju vrijednosti imovine investicionog fonda i obračunu neto vrijednosti imovine po udjelu ili po akciji investicionog fonda

• Pravilnik o obavljanju poslova banke depozitara investicionih fondova

• Pravilnik o kontnom okviru i sadržini računa u kontnom okviru za investicione fondove.

Imovina Fona je vrednovana u skladu sa Pravilnikomo o utvrđivanju vrijednosti imovine investicionog fonda i obračunu neto vrijednosti imovine po udjelu ili akciji investicionog fonda kojeg je donio regulatorni organa Komisije za hartije od vrijednosti Republike Srpske.

Uporedne podatke čine podaci sadržani u finansijskim izvještajima za 2024. godinu, sastavljeni u skladu sa računovodstvenim propisima važećim u Republici Srpskoj.

**2.2. Korišćenje procjenjivanja**

Prezentacija finansijskih izvještaja zahtjeva od rukovodstva korišćenje najboljih mogućih procjena i razumnih pretpostavki, koje imaju efekta na prezentovane vrijednosti sredstava i obaveza i objelodanjivanje potencijalnih sredstava i obaveza na dan sastavljanja finansijskih izvještaja, kao i prihoda i rashoda u toku izvještajnog perioda. Ove procjene i pretpostavke su zasnovane na informacijama raspoloživim na dan sastavljanja finansijskih izvještaja, a budući stvarni rezultati mogu se razlikovati od procijenjenih iznosa.

**3. PREGLED ZNAČAJNIH RAČUNOVODSTVENIH POLITIKA**

***Poslovni prihodi***

Poslovni prihodi obuhvataju prihode od dividendi od domaćih i stranih emitenata, prihodi od kamata i drugi.

Prihodi od dividendi se se evidentiraju po utvrđivanju vlasničkog prava na isplatu, a ako je naplata povezana sa visokim rizikom, tada se prihodi priznaju u trenutku naplate.

Prihodi od kamata i amortizacije premije (diskonta) po osnovu HOV sa fiksnim rokom dospijeća predstavljaju prihode koje fond ostvaruje po osnovu dužničkih hartija od vrijednosti i po osnovu depozita.

Ostali poslovni prihodi podrazumijevaju ostale poslovne prihode koji nisu sadržani u napred navedenim prihodima. Ostali prihodi se knjiže po načelu uzročnosti.

***Poslovni rashodi***

Poslovni rashodi se evidentiraju na dan njihovog nastanka. Poslovne rashode Fonda čini naknada po osnovu provizije za upravljanje Fondom,

Prospektom Fonda definisano je da se naknada za upravljanje obračunava po stopi od 3,5% od korigovane neto imovine.

Članom 94. Zakona o investicionim fondovima je definisano da se naknada za upravljanje obračunava na neto vrijednost imovine fonda na dnevnoj osnovi.

Članom 3. Pravilnika o utvrđivanju vrijednosti imovine investicionog fonda i obračunu neto vrijednosti imovine po udjelu ili po akciji investicionog fonda (Službeni glasnik RS broj 108/15, ), definisano je da pri utvrđivanju osnovice za obračun naknade društvu za upravljanje u ukupnu imovinu investicionog fonda na dan vrednovanja uključuju se sve vrste imovine u dijelu koji zadovoljava kriterijume dozvoljenih ulaganja i kriterijume ograničenja ulaganja propisane Zakonom. Neto imovina se koriguje za vrijednosti imovine koja je u prekoračenju.

***Realizovani dobici i gubici od ulaganja***

Prihode i rashode Fonda čine i realizovani dobici odnosno gubici od transakcija sa ulaganjima. Njihovo evidentiranje u poslovnim knjigama se vrši na dan transakcije.

Realizovani dobici i gubici po osnovu prodaje ulaganja obračunavaju se kao razlika ostvarene prodajne vrijednosti i nabavne vrijednosti, odnosno knjigovodstvene vrijednosti i transakcionih troškova, i evidentiraju se u okviru kapitala u bilansu stanja.

***Ulaganje i vrednovanje portfelja ulaganja***

Utvrđivanje vrijednosti finasijskih sredstava fonda vrši se u skladu sa:

- Međunarodnim računovodstvenim standardima (MRS),

- Međunarodnim standardima finansijskog izvještavanja (MSFI).

- Pravilnikom o utvrđivanju vrijednosti imovine investicionog fonda i obračunu neto vrijednosti imovine po udjelu ili po akciji investicionog fonda te u skladu sa Zakonom o investicionim Fondovima.

Klasifikacija

Rukovodstvo Društva je donijelo odluku o prvoj primjeni MSRI 9 , prema kojoj je iskorištena mogućnost data standardom da se investicije u instrumente kapitala koje su do dana prve primjene bile klasifikovane kao raspoložive za prodaju, primjenom MSRI 9 vrednuju po fer vrijednosti kroz ostali ukupan rezultat. Imajući u vidu da se, u skladu sa MSFI 9, klasifikacija hartija od vrijednosti vrši na nivou instrumenta, sve naknadno stečene hartije od vrijednosti će, takođe, biti klasifikovane kao „Finansijska sredstva po fer vrijednosti kroz ostali ukupan rezultat“.

U skladu sa MSFI 9, finansijska sredstva Fonda mogu da se odmjeravaju:

• po amortizovanoj vrijednosti, u visini ocekivanih buducih tokova gotovine,

• po fer vrijednosti kroz ostali ukupan rezultat ili

• po fer vrijednosti kroz bilans uspjeha.

Početno priznavanje finansijskih sredstava po fer vrijednosti kroz ostali ukupan rezultat vrši se po kupovnoj cijeni, na dan trgovanja, koja u cijenu pojedinačne transakcije uključuje transakcione troškove koji su direktno povezani sa sticanjem finansijskih sredstava.

Naknadno vrednovanje finansijskih sredstava po fer vrijednosti kroz ostali ukupan rezultat vrši se po fer vrijednosti na dan bilansiranja koje vrednovanje uključuje povećanje odnosno smanjenje vrijednosti sredstava preko ispravke njihove vrijednosti i povećanje odnosno smanjenje vrijednosti kapitala preko revalorizacionih rezervi iskazanih u bilansu stanja.

Za hartije od vrijednosti koje su pribavljene u stranoj valuti za denominaciju u izvještajnu valutu primjenjivan je srednji kurs Centralne banke Bosne i Hercegovine važeći na dan transakcije.

Na osnovu važećeg Pravilnika o utvrđivanju vrijednosti imovine investicionih fondova, imovina fonda vrednuje se na sledeći način:

Za vlasničke hartije od vrijednosti (akcije), kojima se trguje na tržištu Republike Srpske i Federacije Bosne i Hercegovine, fer vrijednost na dan utvrđivanja vrijednosti imovine se računa primjenom prosječne ponderisane cijene za ostvarene transakcije na berzi u poslednjih 10 dana kad je bilo trgovanja određenom vlasničkom hartijom u poslednjoj godini.

U slučaju da nije bilo najmanje 10 dana trgovanja u godini fer vrijednost se utvrđuje u iznosu koji je manji od procjenjene vrijednosti ili poslednje ponderisane tržišne cijene kada je bilo trgovanje.

Vlasničke hartije od vrijednosti (akcije) kojima se trguje u inostranstvu na uređenim tržištima u državi članici EU,OECD I CEFTA fer vrijednost se izračunava na osnovu poslednje cijene ostvarene tog dana na matičnoj berzi emitenta ili berzi koja je definisana kao primarni izvor cijene odnosne hartije od vrijednosti koja je uvrštena na berzansko tržište.

U slučaju trgovanja na uređenim tržištima izvan tržišta država članica EU,OECD I CEFTA, fer vrijednost vlasničkih hartija izračunava se na osnovu ponderisane prosiječne cijene te hartije na berzanskom tržištu ostvarenih na dan vrednovanja.

U slučaju nepostojanja cijene na dan obračuna uzima se poslednja cijena u periodu od 90 dana prije dana vrednovanja. Preračunavanje cijene u konvertibilne marke vrši se po kursnoj listi CB BiH na dan utvrđivanja vrijednosti imovine.

Ukoliko nije bilo trgovanja u poslednjih 90 dana tada se fer vrijednost utvrđuje u iznosu koji je manji od procjenjene ili cijene na zatvaranju na dan kada je poslednji put bilo trgovanja

Udjeli u otvorenim investicionim fondovima vrednuju se po vrijednosti neto imovine po udjelu fonda čiji su udjeli stečeni, a koja je objavljena, odnosno važeća na dan vrednovanja.

Ako na dan vrednovanja nije bilo objave ili vrijednost po udjelu nije bila dostupna , fer vrijednost stečenog udjela investicionog fonda je cijena udjela od prethodnih dana vrednovanja.

Dužničke hartije od vrijednosti kojima se trguje u Republici Srpskoj i Federaciji Bosne i Hercegovine vredniju se primjenom prosječne ponderisane cijene trgovanja postignute na dan vrednovanja, a dužničke hartije kojima se trguje u inostranstvu na tržištima država članica EU,OECD I CEFTA vrednuju se na osnovu poslednje cijene ostvarene tog dana na matičnoj berzi emitenta ili berzi koja je definisana kao primarni izvor cijene odnosne hartije koja je uvrštena na berzansko tržište. Dužničke hartije kojima se trguje izvan tržišta zemalja članica EU,OECD I CEFTA vrednuju se po prosječnoj ponderisanoj cijeni te hartije ostvarenoj na berzi na dan vrednovanja.

U slučju nepostojanja cijene na dan vrednovanja uzima se poslednja cijena ostvarena u periodu od 90 dana prije dana vrednovanja. Preračunavanje cijene u konvertibilne marke vrši se po kursnoj listi CB BiH na dan utvrđivanja vrijednosti imovine.

Vrijednost neto imovine izračunava se svakog dana.

***Gotovina i gotovinski ekvivalenti***

Pod gotovinom i gotovinskim ekvivalentima se podrazumijevaju sredstva na žiro računu i vrednuju se po nominalnoj vrijednosti.

***Potraživanje po osnovu prodaje finansijskih sredstava***

Na dan transakcije prodaje u imovini fonda instrumenat se prestaje priznavati, a potraživanje za zaključenu prodaju se počinje priznavati.

***Aktivna vremenska razgraničenja***

U ovoj grupi se evidentiraju unaprijed plaćeni troškovi i obračunati prihodi koji se odnose na obračunski period a dospijevaju na naplatu po isteku obračunskog perioda.

***Obaveze po osnovu kupovine finansijskih sredstava***

Kupovina finansijskih sredstava uključuje se u vrednovanje imovine fonda na dan kupovine transakcije. Zaključena transakcija kupovine priznaje se u imovini fonda prema klasifikaciji finansijskih sredstava uz istovremeno formiranje obaveze za poravnanje.

Obaveze u stranoj valuti procjenju se po srednjem kursu strane valute na dan bilansa. Zastarjele obaveze isknjižavaju se u korist prihoda.

***Povezana lica fonda***

U skladu sa odredbama Zakona o investicionim fondovima pod povezanim licima fonda se smatraju:

- društvo za upravljanje , zaposleni i lica u organima društva,

- banka depozitar,

- advokat odnosno advokatska kancelarija,

- revizor i poreski savjetnik koji se nalazeu u govornom odnosu po osnovu pružanja usluga fondu,

- svako drugo lice koje je u prethodne dvije kalendarske godine zaključilo ugovor o obavljanju

usluga za potrebe fonda.

# 4. NAPOMENE UZ FINANSIJSKE IZVJEŠTAJE

***Bilans stanja***

**Ulaganja fonda – Napomena 1BS**

Ulaganja fonda u finansijska sredstva po fer vrijednosti kroz ostali ukupni rezultat koji uključuje vlasničke instrumente domaćih i stranih emitenata na dan 30.09.2025. godine iznose 4.604.907,97 *KM.*

Gotovine i gotovinski ekvivalenti 1.799.559,83 KM

Akcije

Za vlasničke hartije od vrijednosti, kojima se trguje na tržištu Republike Srpske i Federacije Bosne i Hercegovine, fer vrijednost na dan utvrđivanja vrijednosti imovine se računa primjenom prosječne ponderisane cijene za ostvarene transakcije na berzi u poslednjih 10 dana kad je bilo trgovanja određenom vlasničkom hartijom u posljednjoj godini. Na dan 30.09.2025.godine u portfelju Fonda bilo je 13 hartija od vrijednosti koje su se vrednovale na ovaj način i njihova vrijednost iznosi 3.391.244,23 KM.

U slučaju da nije bilo najmanje 10 dana trgovanja u godini fer vrijednost se utvrđuje iznosu koji je manji od procjenjene vrijednosti ili posljednje ponderisane tržišne cijene kada je bilo trgovanje. U ovom slučaju imamo 11 HOV koje su se vrednovale po tržišnoj cijeni. Vrijednost ulaganja tih hov iznosi 171.231,20 KM.

U portfelju Fonda nalazi se 17 HOV čija je procjena nula i nemaju vrijednost.

Na dan bilansiranja akcije su vrednovana po fer vrijednosti ostvarenoj na berzi ili procjenjenoj vrijednosti u skladu sa važećim Pravilnikom o utvrđivanju vrijednosti imovine investicionih fondova koji je donesen od strane Komisije za hartije od vrijednosti Republike Srpske.

**Potraživanja – Napomena 2BS**

Potraživanja u iznosu 170.819,25 KM čine:

- 170.749,38 KM potraživanja po osnovu divedendi HELV-R-A

- 69,87 KM potraživanja od Društva po osnovu bankarske provizije.

**Obaveze – Napomena 3BS**

U strukturi obaveza nalaze se:

- obaveze prema društvu za upravljanje po osnovu upravljačke provizije za od 01.09.2025. godine do 30.09.2025. godine u iznosu 17.301,84 KM,

- obaveze za ulaznu i izlaznu naknadu od 01.09.2025. godine do 30.09.2025. godine u iznosu od 0,62

KM.

Osnivački kapital-udjeli Fonda je utvrđen u u skladu sa Odlukom o potpunom preoblikovanju AZIF-a u preoblikovanju „Jahorina Konseko Invest“ a.d. Pale broj SK 10/18 od 05.07.2018. godine, u vrijednosti od 4,592,607.95 KM.

Osnovni kapital je raspoređen na vlasnike udjela na način da svakom vlasniku pripada broj udjela srazmjezmjeran broju akcija u AZIF-u Jahorina Koin ad Pale na dan osnivanja otvorenog investicionog fonda Jahorina Koin a na osnovu liste akcionara u Centralnom registru hartija od vrijednosti Republike Srpske. Na dan prenosa imovine iz zatvorenog u otvoreni fond broj emitovanih udjela 1,969,600.00 koliki je bio i broj akcija AZIF-a.

Prospektom je definisano da će Fond u prve dvije godine dva puta vršiti otkup udjela i to u periodu do 12 i 18 mjeseci od registracije u Centralnom registru . Nakon isteka dvije godine nakon osnivanja, od 19.11.2020. godine Društvo vrši svakodnevni prijem zahtjeva za otkup i kupovinu zahtjeva.

Revalorizacione rezerve po osnovu finansijskih sredstava raspoloživih za prodaju na dan 30.06.2024. godine predstavljaju akumulirane nerealizovane dobitke/gubitke nastale po osnovu promjene fer vrijednosti finansijskih sredstava (hartija od vrijednosti) Fonda, koje su klasifikovane kao „Finansijska sredstva po fer vrijednosti kroz ostali ukupan rezultat“, a u skladu sa IFRS 9 "Finansijski instrumenti", po kojem se dobitak ili gubitak koji se javlja usljed promjene fer vrijednosti finansijskog sredstva po fer vrijednosti kroz ostali ukupan rezultat treba priznati direktno u kapital, odnosno kao dio revalorizacionih rezervi.

**Kapital- Napomena 4BS**

Osnovni kapital- udjeli fonda na dan bilansa 30.09.2025. godine iznosi 5.452.836,02 KM.

U periodu od 01.01.2025. godine do 30.09.2025. godine 51 udjelničara je podnijelo zahjtev za otkup udjela i povučeno je ukupno 6.925,30 udjela.

Broj udjela na dan izvještavanja iznosi 2,093.440,22056290. vrijednost jednog udjela na dan 30.09.2025. godine je utvrđena u iznosu od 2,9883 KM, a neto imovina Fonda iznosi 6,255.816,85 KM.

Dana 05.07.2022. godine Komisija za hartije od vrijednosti Republike Srpske donijela je Rješenje broj: 01-UP-51-322-7/22 i Rješenje broj: 01- UP-51-322-5/22 kojim se izdaje dozvola za spajanje akcijskog OAIF „Polara Adriatic Fond“ i OMIF “Privrednik Invest” pripajanjem otvorenom akcijskom investicionom fondu sa javnom ponudom „Jahorina Koin“. Na dan pripajanja 09.09.2022. g. sva imovina, prava i obaveze OAIF „Polara Adriatic Fund“ i OMIF “Privrednik Invest” su preneseni na OAIF „Jahorina Koin“, dok su OAIF „Polara Adriatic Fund“ i OMIF “Privrednik Invest” prestali da postoje bez likvidacije.

Statusnom promjenom spajanje uz pripajanje OAIF„Polara Adriatic Fond“ i OMIF „Privrednik Invest“ osnovni kapital Fonda je dana 10.09.2022. godine uvećan za 3.125.776,59 KM. Ukupan broj emitovanih udjela na dan 10.09.2022. godine je iznosio 2.115.548,66863862.

***Bilans uspjeha***

**Prihodi – Napomena 5BU**

Poslovne prihode Fonda čine:

* Prihod od dividende Telekom Srpske a.d. Banja Luka, u iznosu od 33.577,30 KM;
* Prihod od kamate na obveznice, u iznosu od 3.644,02 KM;
* Prihod od ukidanja rezervisanja, u iznosu od 71.142,60 KM.

Pomenuta pasivna vremenska razgraničenja nastala su u toku 2014. godine, kao rezultat tužbe protiv privrednog društva UTP „Panos“ a.d. Višegrad i drugih. Po potpisanoj vansudskoj nagodbi tuženi je izvršio uplatu pomenutog iznosa a Društvo za upravljanje investicionim fondovima „Jahorina Konseko Progres“ a.d. Pale je bilo u obavezi da izvrši prenos vlasništva nad akcijama koje su bile u vlasništvu ZIF „Jahorina Konseko Invest“ a.d. Pale. Prenos vlasništva nad akcijama nije izvršen iz opravdanih razloga.

Nakon toga upravljanje imovinom ZIF „Jahorina Konseko Invest“ a.d. Pale je preuzelo Društvo za upravljanje Polara Invest a.d. Pale, a sam Fond nakon transformacije postaje OAIF Jahorina Koin.

Dana 29.10.2024. godine Okružni privredni sud u Istočnom Sarajevu je pokrenuo postupak likvidacije nad UTP „Panos“ a.d. Višegrad, a dana 29.01.2025. godine je postupak zaključen.

U skladu sa računovodstvenim standardima više ne postoje opravdani razlozi da predmetna pasivna vremenska razgraničenja postoje u poslovnim knjigama OAIF Jahorina Koin, te su ista ukinuta i izvršeno je priznavanje prihoda u korist OAIF Jahorina Koin.

**Rashodi – Napomena 6BU**

Poslovne rashode Fonda čine:

- naknadu društvu za upravljanje u iznosu 166.526,29 KM .

**Neto imovina – Napomena 7**

***Izvještaj o promjenama neto imovine***

U posmatranom periodu imovina OAIF Jahorina Koin smanjena je imovina za 58.162,37 KM.

Promjene na neto imovini su smanjenje po osnovu smanjenja fer vrijednosti od 44,543,15 KM .

Smanjene je korigovano za ostvareni negativni finansijski rezultat od 177.276,33, KM, smanjenje imovine OAIF Jahorina Koin po osnovu povlačenja udjela fonda (otkup udjela) od 6.925,30 KM.

***Izvještaj o transakcijama sa povezanim licima***

Prospektom je utvrđeno da provizija za upravljanje iznosi 3,5% NVI umanjeno za korekciju vrijednosti ulaganja. Obračunata upravljačka provizija za period 01.01.-30.09.2025. godine je 166.526,29 KM i 254,31 KM izlazne provizije od vrijednosti otkupa udjela. Na prvi dan perioda, obaveze po osnovu provizije za upravljanje i izlazne provizije bile su 20.467,93 KM ( upravljačka i izlazna provizija za decembar 2024. godine ).

U izvještajnom periodu Društvu je isplaćeno 166.526,29 KM po osnovu upravljačke provizije i 254,31 KM po osnovu izlazne provizije nastale otkupom udjela ( 3,5 % od vrijednosti transakcije).

**5. DODATNE INFORMACIJE**

***Pokazatelj troškova za obračunski period***

Ukupna naknada za upravljanje + ukupni troškovi iz

Člana 95. osim troškova iz stava 1.,tačke b,e, i z\_ = 166.526,29 = 0,03 %

Prosječna neto vrijednost imovine 6.255.816,85

Društvo za upravljanje u skladu sa Prospektom naplaćuje proviziju za upravljanje 3,5%. Razlika između ova dva procenta se pojavljuje zbog različite osnovice, jer za obračun provizije osnovica je umanjena za korekciju vrijednosti ulaganja Fonda.

Na dan 30.09.2025. godine, iznos prekoračenja, odnosno korekcija ulaganja OAIF Jahorina Koin iznosi 291.122,42 KM.

Korekcija se odnosi na:

- prekoračenje TLKM i HEDR u iznosu od -122.794,52 KM (obračun prekoračenja ograničenja ulaganja u skladu sa članom 101. stav 1. tačka b) Zakona o investicionim fondovima 10%),

- prekoračenje BHTSR u iznosu od 9.258,01 KM (obračun prekoračenja ograničenja ulaganja u skladu sa članom 101. stav 1. tačka b) Zakona o investicionim fondovima 5%),

- prekoračenje USHA, CMEG u iznosu od 159.069,82 KM (obračun prekoračenja ograničenja ulaganja u skladu sa članom 101. stav 1. tačka k) podtačka 1) Zakona o investicionim fondovima 10%),

***Pregled najviše i najniže vrijednosti imovine fonda i cijene po akciji za isti obračunski period u proteklih pet godina:***

|  |  |  |  |  |  |
| --- | --- | --- | --- | --- | --- |
| Opis | Tekuća godina | Prethodna godina | Ranije tri godine | | |
| 2023 | 2022 | 2021 |
| Najniža vrijednost imovine fonda | 6.236.364,84 | 6.566.797,85 | 6.050.032,22 | 3.481.768,48 | 3.439.151,74 |
| Najviša vrijednost imovine fonda | 6.591.204,96 | 7.089.462,98 | 6.945.167,19 | 4.153.799,01 | 4.041.779,51 |
| Najniža cijena po akciji / udjelu | 2,98 | 3,1313 | 2,8759 | 2,84 | 2,66 |
| Najviša cijena po akciji / udjelu | 3,15 | 3,3763 | 3,3062 | 3,39 | 2,79 |
| Najniža tržišna cijena | 0,0000 | 0,0000 | 0,0000 | 0,00 | 0,00 |
| Najviša tržišna cijena | 0,0000 | 0,0000 | 0,0000 | 0,00 | 0,00 |

***Pokazatelj berzanskih posrednika u trgovini hartijama od vrijednosti***

|  |  |  |  |  |  |
| --- | --- | --- | --- | --- | --- |
|  | I - VRIJEDNOST TRANSAKCIJA | | II - OBRAČUNATA PROVIZIJA | | |
| Naziv berzanskog posrednika | Vrijednost transakcija | Ucešće u ukupnoj vrijednosti transakcija | Iznos provizije | Učešće provizije u vrijednosti transakcija % |
| 1 | 2 | 3 | 4 | 5 = 4/2 |
|  |  |  |  |  |
|  |  |  |  |  |
| **Ukupno** |  |  |  |  |

**6. IZVJEŠTAJ O RIZICIMA**

U svom poslovanju Fond je izložen sljedećim vrstama rizika:

* Tržišni rizik ( rizik promjene cijena finansijskih instumenata)
* Valutni rizik
* Kreditni rizik
* Rizik likvidnosti
* Rizik koncentracije
* Rizik otkupa udjela
* Rizik inflacije
* Rizik reinvestiranja
* Rizik banke depozitara, poslovne banke i kastodi banke
* Rizik promjene poreskih propisa
* Politički i regulatorni rizik
* Rizik promjene pozitivnih propisa

**Tržišni rizik ( rizik promjene cijena finansijskih instumenata )**

Tržišni rizik predstavlja rizik nastanka gubitka vrijednosti imovine investicionog fonda usljed promjene tržišnih cijena imovine u portfelju fonda.

U skladu sa internom klasifikacijom nivoa rizika, rizik promjene cijena finansijskih instumenata klasifikovan je u tri grupe:

* Visok nivo rizika –ukoliko tržišna( procijenjena) cijena HOV iz portfelja fonda oscilira vise od 10% u periodu od 3 mjeseca
* Umjeren nivo rizika –ukoliko tržišna( procijenjena) cijena HOV iz portfelja fonda oscilira od 3-10% u periodu od 3 mjeseca
* Nizak nivo rizika –ukoliko tržišna( procijenjena) cijena HOV iz portfelja fonda oscilira manje od 3 % u periodu od 3 mjeseca

U tabeli br. 1 prikazani su uporedni pokazatelji nivoa rizika zaključno sa danom 30.09.2025. godine

Tabela br.1

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **30.9.2025** | | | | | **30.6.2025** | | | |  |  |
| **Naziv emitenta** | **Oznaka HOV** | **Broj akcija** | **Vrijednost po akciji na dan izvještavanja** | **Ukupna vrijednost na dan izvještavanja** | **Učešće u vrijednosti imovine fonda** | **Broj akcija** | **Vrijednost po akciji na dan izvještavanja** | **Ukupna vrijednost na dan izvještavanja** | **Učešće u vrijednosti imovine fonda** | **promjena cijene** | **nivo rizika** |
| Hidroelektrane na Drini a.d. Višegrad | HEDR-R-A | 5.242.812 | 0,285 | 1.495.250 | 22,73 | 5.242.812 | 0,329 | 1.723.312 | 25,25 | -13,23% | visok |
| Hidroelektrane na Trebišnjici a.d. Trebinje | HETR-R-A | 2.034.496 | 0,414 | 841.468 | 12,79 | 2.034.496 | 0,403 | 819.292 | 12,00 | 2,71% | nizak |
| Čajevec-mega a.d. Banjaluka | CMEG-R-A | 1.372.170 | 0,344 | 471.889 | 7,17 | 1.372.170 | 0,344 | 471.889 | 6,91 | 0,00% | nizak |
| Telekom Srpske a.d. Banjaluka | TLKM-R-A | 421.698 | 1,033 | 435.614 | 6,62 | 421.698 | 1,074 | 452.819 | 6,63 | -3,80% | umjeren |
| BH Telecom d.d. Sarajevo | BHTSR | 22.045 | 14,610 | 322.077 | 4,90 | 22.045 | 14,305 | 315.358 | 4,62 | 2,13% | nizak |
| Krka dd Novo Mesto | KRKG | 579 | 418,548 | 242.339 | 3,68 | 579 | 378,453 | 219.124 | 3,21 | 10,59% | visok |
| Hidroelektrane na Vrbasu a.d. M.Grad | HELV-R-A | 608.857 | 0,362 | 220.467 | 3,35 | 608.857 | 0,378 | 230.148 | 3,37 | -4,21% | umjeren |
| Jahorina OC a.d. Pale | OCJH-R-A | 398.217 | 0,499 | 198.710 | 3,02 | 398.217 | 0,499 | 198.710 | 2,91 | 0,00% | nizak |
| MKD Credis ad Banja Luka | CRRF-O-N | 1.500 | 100,000 | 150.000 | 2,28 | 1500 | 100,0459 | 150.069 | 2,20 | -0,05% | nizak |
| Termomontaža a.d. Banja Luka | TRMN-R-A | 302.660 | 0,430 | 130.144 | 1,98 | 302.660 | 0,430 | 130.144 | 1,91 | 0,00% | nizak |
| Vodovod a.d. Banja Luka | VDBL-R-A | 345.742 | 0,100 | 34.574 | 0,53 | 345.742 | 0,100 | 34.574 | 0,51 | 0,00% | nizak |
| Swisslion industrija alata a.d. Trebinje | IATR-R-A | 880.028 | 0,033 | 29.041 | 0,44 | 880.028 | 0,033 | 29.041 | 0,43 | 0,00% | nizak |
| Jugoprevoz a.d. Bileća | JGPB-R-A | 46.275 | 0,260 | 12.032 | 0,18 | 46.275 | 0,260 | 12.032 | 0,18 | 0,00% | nizak |
| Elektrohercegovina a.d. Trebinje | EKHC-R-A | 21.069 | 0,228 | 4.793 | 0,07 | 21.069 | 0,230 | 4.850 | 0,07 | -1,17% | nizak |
| Elektrodistribucija a.d. Pale | EDPL-R-A | 9.058 | 0,500 | 4.527 | 0,07 | 9.058 | 0,669 | 6.063 | 0,09 | -25,34% | visok |
| Elektro-Bijeljina a.d. Bijeljina | ELBJ-R-A | 10.000 | 0,318 | 3.182 | 0,05 | 10.000 | 0,327 | 3.265 | 0,05 | -2,54% | nizak |
| Elektrokrajina a.d. Banja Luka | EKBL-R-A | 20.321 | 0,141 | 2.863 | 0,04 | 20.321 | 0,149 | 3.026 | 0,04 | -5,37% | umjeren |
| Srpske pošte a.d. Banja Luka | POST-R-A | 23.531 | 0,120 | 2.824 | 0,04 | 23.531 | 0,120 | 2.824 | 0,04 | 0,00% | nizak |
| Industrijske plantaže a.d. Banja Luka | IPBL-R-A | 24.809 | 0,080 | 1.985 | 0,03 | 24.809 | 0,080 | 1.985 | 0,03 | 0,00% | nizak |
| RiTE Gacko a.d. Gacko | RITE-R-A | 81.583 | 0,013 | 1.069 | 0,02 | 81.583 | 0,013 | 1.077 | 0,02 | -0,76% | nizak |
| PVIK Izvor a.d. Foča | VKIF-R-A | 863 | 0,030 | 26 | 0,00 | 863 | 0,030 | 26 | 0,00 | 0,00% | nizak |
| Željeznice RS a.d. Doboj | ZERS-R-A | 151 | 0,127 | 19 | 0,00 | 151 | 0,127 | 19 | 0,00 | 0,00% | nizak |
| Kompred a.d. Ugljevik | KMPD-R-A | 205 | 0,041 | 8 | 0,00 | 205 | 0,041 | 8 | 0,00 | 0,00% | nizak |
| KP Komunalac a.d. Foča | KOMF-R-A | 219 | 0,030 | 7 | 0,00 | 219 | 0,030 | 7 | 0,00 | 0,00% | nizak |
| **U K U P N O** |  |  |  | **4.604.908** | **69,86** |  |  | **4.580.722** | **67,11** |  |  |

Sumarni pregled nivoa rizika prikazan je u Tabeli br.2

Tabela br.2

|  |  |  |
| --- | --- | --- |
| **Nivo rizika** | **Iznos** | **%** |
| visok | 1.742.116 | 37,83% |
| umjeren | 658.944 | 14,31% |
| nizak | 2.203.847 | 47,86% |
| **Ukupno** | **4.604.908** | **100,00%** |

Kako je nizak nivo rizika dominantan, u skladu sa internim procedurama rizik promjene cijena finansijskih instrumenata je nizak.

Preporuka: Posebnu pažnju je potrebno obratiti na emitente Hidroelektrane na Drini a.d. Višegrad, Krka dd Novo Mesto i Elektrodistribucija a.d. Pale, kod kojih je tržišna cijena značajno odstupala u odnosu na posmatrani period od 30.06.2025. godine,

**Valutni rizik**

U skladu sa internom klasifikacijom nivoa rizika, valutni rizik klasifikovan je u tri grupe:

* Visok nivo rizika -ukoliko se više od 40% imovine fonda nalazi u stranoj valuti
* Umjeren nivo rizika -ukoliko se 20-40% imovine fonda nalazi u stranoj valuti
* Nizak nivo rizika -ukoliko se manje od 20% imovine fonda nalazi u stranoj valuti

U tabeli br. 3 prikazani su pregled imovine fonda po valutama

|  |  |  |
| --- | --- | --- |
| **Imovina** | **Iznos ( u KM )** | **%** |
| u KM | 6.583.741 | 96,45% |
| Ostale valute | 242.339 | 3,55% |
| **Ukupna imovina fonda** | **6.826.080** | **100,00%** |

U skladu sa internom klasifikacijom nivoa rizika, nivo valutnog rizika je nizak.

**Kreditni rizik**

Kreditni rizik se odnosi na dužničke hartije od vrijednosti iz portfelja fonda, pri čemu se analizira i prati rizik emitenta te hartije na mogućnost izmirenja svojih obaveza po izdatoj hartiji. Prati se stanje u emitentima koji su izdali dužničke hartije i njihova sposobnost da izmire obaveze po hartijama. Kreditni rizik se klasifikuje u tri grupe:

* Visok nivo rizika -ukoliko više od 30% potraživanja fonda nije naplaćeno u unaprijed utvrđenom roku
* Umjeren nivo rizika -ukoliko 5- 30% potraživanja fonda nije naplaćeno u unaprijed utvrđenom roku
* Nizak nivo rizika -ukoliko manje od 5 % potraživanja fonda nije naplaćeno u unaprijed utvrđenom roku

Fond u svom portfelju ima obveznicu MKD Credis ad Banja Luka- obveznice 14. emisija, emitent obveznice stabilno i pozitivno posluje, emitovao je ukupno 14. emisija obveznica i nikada nije kasnio u isplati pripadajućih kupona po obveznici te je u skladu sa internom klasifikacijom nivoa rizika, nivo kreditnog rizika nizak.

**Rizik likvidnosti**

U skladu sa internim procedurama, postupak upravljanja rizikom likvidnosti se sastoji u:

‐ procjenjuje se stanje likvidnosti fondova, na način da se svakoj pojedinoj hartiji dodjeljuje status visoko likvidne, srednje likvidne ili nisko likvidne hartije. Kriterijum za ovu podjelu je:

Hartije od vrijednosti se smatraju likvidnim ako ispunjavaju sledeće kriterije likvidnosti:

- vrijednost trgovanja (KM) sa hartijom od vrijednosti na berzi podijeljena brojem mogućih dana trgovanja veća je ili jednaka 1.000 KM u poslednjih 6 mjeseci,

- broj dana trgovanja hartijom od vrijednosti podijeljen brojem mogućih dana trgovanja na berzi veći ili jednak 0,50 u poslednjih 6 mjeseci.

Rizik likvidnosti se može klasifikovati u tri grupe, i to:

* Visok nivo rizika -nisko likvidne hartije, HOV koje ne ispunjavaju ni jedan od prethodno navedenih kriterija likvidnosti,
* Umjeren nivo rizika - srednje likvidne hartije, HOV koje ispunjavaju jedan od prethodno navedenih kriterija likvidnosti i
* Nizak nivo rizika - visoko likvidne hartije - HOV koje ispunjavaju oba prethodno navedena kriterije likvidnosti.

Gotovina, gotovinski ekvivalenti, depoziti, kao i potraživanja po osnovu vlasništva nad imovinom fonda svrstavaju se niskorizičnu grupu odnosno nose nizak nivo rizika.

U tabeli br.4 prikazani su nivoi rizika likvidnosti sačinjeni u skladu sa internom klasifikacijom

Tabela br.4

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Naziv emitenta** | **Oznaka HOV** | **Broj akcija** | **Ukupna vrijednost na dan izvještavanja** | **vrijednost trgovanja** | **broj dana trgovanja** | **Vrijednost trgovanja/broj mogucih dana trgovanja** | **Broj dana trgovanja /broj mogucih dana trgovanja** | **Nivo rizika** |
| Hidroelektrane na Drini a.d. Višegrad | HEDR-R-A | 5.242.812 | 1.495.250 | 10.426 | 11 | 82,75 | 0,09 | visok |
| Hidroelektrane na Trebišnjici a.d. Trebinje | HETR-R-A | 2.034.496 | 841.468 | 49.316 | 17 | 391,40 | 0,13 | visok |
| Čajevec-mega a.d. Banjaluka | CMEG-R-A | 1.372.170 | 471.889 | 253.591 | 6 | 2.012,63 | 0,05 | umjeren |
| Telekom Srpske a.d. Banjaluka | TLKM-R-A | 421.698 | 435.614 | 1.020.293 | 106 | 8.097,56 | 0,84 | nizak |
| BH Telecom d.d. Sarajevo | BHTSR | 22.045 | 322.077 | 879.575 | 88 | 6.980,75 | 0,70 | nizak |
| Krka dd Novo Mesto | KRKG | 579 | 242.339 | 354.170.850 | 126 | 2.810.879,76 | 1,00 | nizak |
| Hidroelektrane na Vrbasu a.d. M.Grad | HELV-R-A | 608.857 | 220.467 | 8.560 | 8 | 67,94 | 0,06 | visok |
| Jahorina OC a.d. Pale | OCJH-R-A | 398.217 | 198.710 | 526 | 1 | 4,17 | 0,01 | visok |
| MKD Credis ad Banja Luka | CRRF-O-N | 1.500 | 150.000 | 179.000 | 1 | 1.420,63 | 0,01 | umjeren |
| Termomontaža a.d. Banja Luka | TRMN-R-A | 302.660 | 130.144 | 0 | 0 | 0,00 | 0,00 | visok |
| Vodovod a.d. Banja Luka | VDBL-R-A | 345.742 | 34.574 | 0 | 0 | 0,00 | 0,00 | visok |
| Swisslion industrija alata a.d. Trebinje | IATR-R-A | 880.028 | 29.041 | 0 | 0 | 0,00 | 0,00 | visok |
| Jugoprevoz a.d. Bileća | JGPB-R-A | 46.275 | 12.032 | 0 | 0 | 0,00 | 0,00 | visok |
| Elektrohercegovina a.d. Trebinje | EKHC-R-A | 21.069 | 4.793 | 642 | 2 | 5,10 | 0,02 | visok |
| Elektrodistribucija a.d. Pale | EDPL-R-A | 9.058 | 4.527 | 5.237 | 12 | 5,10 | 0,10 | visok |
| Elektro-Bijeljina a.d. Bijeljina | ELBJ-R-A | 10.000 | 3.182 | 10.137 | 4 | 80,45 | 0,03 | visok |
| Elektrokrajina a.d. Banja Luka | EKBL-R-A | 20.321 | 2.863 | 8.624 | 9 | 68,44 | 0,07 | visok |
| Srpske pošte a.d. Banja Luka | POST-R-A | 23.531 | 2.824 | 675 | 3 | 5,36 | 0,02 | visok |
| Industrijske plantaže a.d. Banja Luka | IPBL-R-A | 24.809 | 1.985 | 0 | 0 | 0,00 | 0,00 | visok |
| RiTE Gacko a.d. Gacko | RITE-R-A | 81.583 | 1.069 | 1.672 | 7 | 13,27 | 0,06 | visok |
| PVIK Izvor a.d. Foča | VKIF-R-A | 863 | 26 | 0 | 0 | 0,00 | 0,00 | visok |
| Željeznice RS a.d. Doboj | ZERS-R-A | 151 | 19 | 0 | 0 | 0,00 | 0,00 | visok |
| Kompred a.d. Ugljevik | KMPD-R-A | 205 | 8 | 0 | 0 | 0,00 | 0,00 | visok |
| KP Komunalac a.d. Foča | KOMF-R-A | 219 | 7 | 0 | 0 | 0,00 | 0,00 | visok |
| **U K U P N O** |  |  | **4.604.908** |  |  |  |  |  |

Sumarni pregled nivoa rizika likvidnosti cjelokupnog portfelja prikazan je u tabeli br. 5

Tabela br.5

|  |  |  |  |  |
| --- | --- | --- | --- | --- |
|  | **30.9.2025** | | **30.6.2025** | |
| **Nivo rizika** | **Iznos** | **%** | **Iznos** | **%** |
| nizak | 2.973.882 | 45,20% | 2.980.906 | 43,67% |
| umjeren | 621.889 | 9,45% | 471.889 | 6,91% |
| visok | 2.982.988 | 45,34% | 3.373.285 | 49,42% |
| **Ukupno** | **6.578.760** | **100,00%** | **6.826.080** | **100,00%** |

Zaključno sa 30.09.2025. godine dominantan je visok nivo rizika u odnosu na ostale nivoe rizika, tako da je rizik likvidnosti visok.

Trend kretanja rizika likvidnosti zaključno sa 30.09.2025. godine u odnosu na 30.06.2025. godine je pozitivan iz razloga što je došlo do smanjenja procenta visokog nivoa rizika likvidnosti sa 49,42 % na 45,34 %.

Preporuka: U cilju smanjivanja rizika likvidnosti smatram da bi trebalo intenzivnije preduzeti aktivnosti vezane za prodaju hartija od vrijednosti iz portfelja fonda naročite iz skupine HOV koje imaju visok nivo rizika likvidnosti uz pridržavanje investicionih ciljeva koji su navedeni u Prospektu fonda.

**Rizik koncentracije**

U skladu sa internom klasifikacijom nivoa rizika, Rizik koncentracije se klasifikuje u tri grupe, i to:

• Visok nivo rizika –ukoliko se više od 20% neto vrijednosti imovine fonda uloženo u jednog emitenta ili više od 40% u jedan sektor privrede.

• Umjeren nivo rizika - ukoliko je 10-20% neto vrijednosti imovine fonda uloženo u jednog emitenta ili 25- 40% u jedan sektor privrede.

• Nizak nivo rizika - ukoliko je manje od 10% neto vrijednosti imovine fonda uloženo u jednog emitenta ili manje od 25% u jedan sektor privrede.

Emitent u koji ima najveće učešće u neto vrijednosti imovine fonda je Hidroelektrane na Drini a.d.Višegrad sa učešćem od 23,90 % u neto vrijednosti imovine fonda.

Sektorska struktura portfelja prikazana je u tabeli br. 6

Tabela br.6

|  |  |  |
| --- | --- | --- |
| **Sektori** | **Iznos** | **%** |
| Proizvodnja i snabdijevanje el. energijom i gasom | 2.573.619 | 41,14% |
| Telekomunikacije | 757.691 | 12,11% |
| Poslovanje nekretninama | 471.889 | 7,54% |
| Preradjivačka industrija | 271.380 | 4,34% |
| Finansijsko posredovanje | 150.000 | 3,26% |
| Turizam | 198.710 | 3,18% |
| Gradjevinarstvo | 130.144 | 2,08% |
| Snabdijevanje vodom | 34.615 | 0,55% |
| Saobraćaj | 14.874 | 0,24% |
| Poljoprivreda | 1.985 | 0,03% |
| **Ukupno** | **4.604.908** | **74,47%** |

Imajući u vidu da je učešće emitenta Hidroelektrane na Drini a.d.Višegrad 23,90 % u neto vrijednosti imovine fonda kao i da je više od 40% neto vrijednosti imovine fonda uloženo u sektor privrede - Proizvodnja i snabdijevanje el. energijom i gasom, u skladu sa internom klasifikacijom nivoa rizika, rizik koncentracije je visok.

**Preporuka:** Prodajom dijela akcija emitenta Hidroelektrane na Drini a.d.Višegrad stiču se uslovi sa smanjivanje rizika koncentracije.

**Rizik otkupa udjela**

Rizik otkupa udjela predstavlja rizik nemogućnosti isplate po osnovu prispjelih zahtjeva za otkup udjela od strane vlasnika udjela. Prilikom izračunavanja rizika otkupa udjela, Društvo procjenjuje vrijednost imovine fondova koju je moguće unovčiti u rokovima od 30,90 i 180 dana.

Rizik otkupa udjela se može klasifikovati u 3 grupe:

* Visok nivo rizika -ukoliko je procijenjena vrijednost imovine fonda koju je moguće unovčiti u periodu od 30 dana manja od 40% neto vrijednosti imovine fonda
* Umjeren nivo rizika - ukoliko je procijenjena vrijednost imovine fonda koju je moguće unovčiti u periodu od 30 dana iznosi između 40-60% neto vrijednosti imovine fonda
* Nizak nivo rizika - ukoliko je procijenjena vrijednost imovine fonda koju je moguće unovčiti u periodu od 30 dana veća od 60% neto vrijednosti imovine fonda

Procijenjena vrijednost imovine koju je moguće unovčiti u periodu od 30, 90 i 180 dana je prikazana u tabeli br.7.

Tabela br.7

|  |  |  |  |
| --- | --- | --- | --- |
|  | **Period 30 dana** | **Period 90 dana** | **Period 180 dana** |
| Procijenjena vrijednost likvidne imovine | 2.572.199 | 3.180.338 | 3.473.676 |
| Neto imovina fonda | 6.255.817 | 6.255.817 | 6.255.817 |
| **Procenat likvidnosti** | **41,12%** | **50,84%** | **55,53%** |

U skladu sa internim klasifikacijom nivoa rizika, rizik otkupa udjela je umjeren.

**Preporuka:** U cilju smanjivanja rizika otkupa udjela, potrebno je intenzivirati prodaju nelikvidnih HOV iz portfelja Fonda čime bi se smanjio rizik vezan za otkup udjela.

**Ostali rizici**

Fond se u poslovanju susreće i sa sljedećim vrstama rizika:

• Rizik inflacije

• Rizik reinvestiranja

• Rizik banke depozitara, poslovne banke i kastodi banke

• Rizik promjene poreskih propisa

• Politički i regulatorni rizik

• Rizik promjene pozitivnih propisa

Navedene vrste rizika nisu mjerljive i biće obrađene u godišnjem izvještaju o rizicima fonda za 2025. godinu.

Lice odgovorno za sastavljanje nota: Izvršni direktori:

------------------------------------------ --------------------------------

Maja Branković Pero Jandrić

Licenca br.SRT-1488/25

---------------------------------

(М.P) Vladan Jović